Ko duon hon-om naan do no allow woy ogbunsud ka Pagkoonan to Paligad,
nighondio si Hisus to Bitania no ugpaan ni Lasaru no pig-uyag din ko namatoy on.
Nò,
nighimu to mgo otow dio ka pagkoonan ki Hisus woy songo nig-amut si Lasaru.
Si Marta ka talaghonat.
No si Maria,
nig-alap din ka songo kalasi no ogkounawa to lana no oghingaranan to naldu.
Nò,
nigbus-ugan din ka paa ni Hisus no ka bulbul din no malayat ka igtarapu rin to paa rin.
Mahal lagboy ka imbus-ug din no subla to songo salmonan no nigsokol dio to baloy ka ngarog to mohomut.
No,
nigkagi ka sagboka no hibatoon ni Hisus no si Hudas no anak ni Iskarioti.
Kandin ian ka ogbantaan to ogtabod pad ki Hisus.
Kagi rin,
“Manio to waro ibaligya ka soin no mohomut to tatolu no gatus no putow no salapi.
Naraat ian;
nabogayan porom ka mgo publi to sikan no salapi.”
Waro goinawa ni Hudas to mgo publi.
Ian do duon ka kagi rin su kandin ka talagtalipun to salapi woy malasi rin puruta ka salapi no litos to kandin no igkoiniat.
Di nigsaparan ni Hisus si Hudas no kagi rin,
“Balagara nu sikandin.
Sikan no pighimu rin koddi,
sikan ka igtagad din to kamatayon ku ko igsabal ad.
Agad nokoy allowa,
duon kai kaniu ka mgo publi.
Di sikoddi atag,
kona a no malugoy dini to kaniu.”
Ko nakarinog ka mgo Hudiu to duon si Hisus dio to Bitini,
mohon-ing ka nanhondio kandin.
Darua ka tuud dan.
Si Hisus ka sagboka woy si Lasaru no nouyag on ko namatoy ka dangob no tuud dan.
Sikan ian ka nigbantaan to mgo igbuyag to talagpanubad to songo ogpohimatayan dan si Lasaru
su mohon-ing no mgo Hudiu,
pig-iniugan dan on ka sikan no mgo igbuyag dan no nigtuu on ki Hisus su nigkita ran si Lasaru no nouyag on.